kardosdrur/scandi-wiki huggingface dataset:
Breakdown

Breakdown er en amerikansk thriller fra 1997, instrueret af Jonathan Mostow og med Kurt Russell i hovedrollen som Jeffrey Taylor.

Handling 
Jeff og Amy Taylor er på vej til at flytte til den amerikanske vestkyst fra Boston. Men et sted i New Mexicos ørken går deres bil i stykker, og Amy bliver tilbudt et lift af en lastbilchauffør til en nærliggende tankstation for at gøre et opkald. Hun kommer dog aldrig tilbage, og det viser sig at Jeff må tage tingene i egen hånd. Filmen ender i et dramatisk opgør med kidnapperne.

Om filmen 
Filmen blev relativt godt modtaget af de amerikanske anmeldere og har opnået 78% på Rotten Tomatoes og 73% på Metacritic. Den kendte amerikanske anmelder Roger Ebert gav den tre af fire stjerner. Den blev en moderat publikumssucces i USA, hvor den indbragte $50 millioner.

Kathleen Quinlan vandt en Blockbuster Entertainment Award for sin rolle. Filmen blev nomineret til to Saturn Award, i kategorierne «bedste filmthriller» og «bedste mandlige birolle» (J.T. Walsh).

Medvirkende

Referencer

Eksterne henvisninger 
 

Amerikanske film fra 1997
Thrillerfilm fra USA
Pythiske lege

De pythiske lege (eller Delfi-legene) var et af de fire antikke græske sportsarrangementer. De blev afholdt i Delfi hvert 4. år, og er – sammen med antikkens olympiske lege i Olympia – blandt forløberne til de moderne olympiske lege, der også afholdes hvert 4. år.

De antikke phythiske lege blev afholdt til ære for Apollon to år efter (og to år før) afholdelsen af de olympiske lege mellem de nemeiske lege og de isthmiske lege Traditionen blev grundlagt i det 6. århundrede f.Kr., og legene omfattede konkurrencer inden for musik og poesi, som ikke foregik under de olympiske lege.

Konkurrencerne inden for musik og poesi er ældre end sportskonkurrencerne, og ifølge de mytiske overleveringer går de helt tilbage til Apollon, som de mytiske overleveringer hævder han indledte efter at have besejret Python og i forbindelse med, at han grundlagde Oraklet i Delfi.

Atletikkonkurrencerne var de samme som ved de olympiske lege. Der blev bl.a. afholdt hestevæddeløb med vogne trukket af firspand, forskellige gymnastik- og atletikkonkurrencer m.m.

Vinderen blev hædret med en laurbærkrans og begunstigelser fra sin hjemby. Legene strakte sig over tre måneder, hvorunder der blev opretholdt våbenhvile (Den Hellige Delfi Fred), så deltagere og tilskuere uhindret kunne nå frem til legene.

I år 394 bandlyste Theodosius I., kejser af Rom og Byzans, de pythiske lege med den begrundelse, af de var hedenske.

De moderne phythiske lege – Delphic Games 

I 1994 - 1600 år efter bandlysningen - grundlægges International Delphic Council i Berlin Tyskland på initiativ af J. Christian B. Kirsch med repræsentanter fra 18 nationer fra fem kontinenter. Mødet, der blev afholdt 100 år efter grundlæggelsen af Den Internationale Olympiske Komite, havde til formål at genoplive de pythiske lege som Delfi Legene. Her holdes de første junior delphilege i Tbilisi i Georgien under et formandskab af Georgiens præsident Eduard Shevardnadze, Europarådets generalsekretær Daniel Tarschys og UNESCOs generaldirektør Federico Mayor Zaragoza.

I 2000 afholdtes de første delphilege i moderne tid i Moskva i Rusland under formandskab af Europarådets generalsekretær Walter Schwimmer, med støtte af Ruslands præsident Vladimir Putin og Alexeij II, patriark af Moskva og Rusland.

I 2005 blev de 2. lege i moderne tid afholdt i Kuching på Borneo i Malaysia.

I 2009 blev de 3. lege afholdt i Jeju i Sydkorea.

I 2013 blev de 4. lege afholdt i Athen og ved Delfi i Grækenland.

Den fire år lange perioden mellem to delphilege betegnes delphiade, som de fire år mellem olympiske lege kaldes olympiade.Chronology of Delphi – 6000 years of history (fra de antikke phythiske lege til de moderne Delphic Games

Eksterne henvisninger 
 International Delphic Council – officiel website for de moderne Delfi lege

Antikken
Sport i Grækenland
Karsten Skovgaard

Karsten Skovgaard Madsen (født 18. august 1961) er en dansk guitarist, sanger og sangskriver. Han gjorde sig mest bemærket som singleguitarist og orkesterleder i Kim Larsen & Kjukken fra 1995-2018.

Siden Karsten Skovgaard fik sin første elektriske guitar, har guitarspillet ført ham rundt omkring på forskellige pladeudgivelser. Han har sagt at hans største musikalske udfordring var da Odense Symfoniorkester inviterede ham til at spille en koncert med dem. Han spillede den spanske komponist Joaquin Rodrigos guitarværk Fantasia Para Un Gentil Hombre med orkesteret.

Skovgaard er tidligere guitarlærer og underviste Kim Larsen efter de mødte hinanden i Kjukken. Da bandet spillede live, var Skovgaard også selvskrevet til at synge Kim Larsens klassiker "Joanna", med sin nærmest barnagtige stemme. Efter "Joanna" blev taget af programmet (2008) sang han den ene halvdel af duetten "De fjorten astronauter", der, som "Joanna", er taget fra pladen Værsgo.
I Kjukken, optrådte Karsten Skovgaard oftest i ternede bukser.

Udover sit arbejde med Kjukken har Skovgaard også komponeret en del reklamejingles.

Efter Kim Larsens død, samlede Skovgaard en trio, der pt. tager rundt og spiller på barer og restauranter. Den tidligere bassist i Kim Larsen og Kjukken, Bo Gryholt og guitaristen Kevin Monie, er de to andre medlemmer i denne trio.

Kilder

Eksterne envisninger 
 Kim Larsens hjemmeside
 Kjukken.dk-fanside

Guitarister fra Danmark
Kim Larsen & Kjukken
Octave Lapize

Octave Lapize (24. oktober 1887 – 14. juli 1917) var en fransk professionel landevejscykelrytter og banerytter, som er mest berømt for at have vundet Tour de France i 1910 og en bronzemedalje ved Sommer-OL 1908. Han har også vundet det klassiske endagsløb, Paris-Roubaix tre gange.

Han blev født i Montrouge og døde i Toul.

Eksterne henvisninger 

 

Mandlige cykelryttere fra Frankrig
Tour de France-vindere
Gustave Garrigou

Gustave Garrigou (24. september 1884 i Jaoul – 28. januar 1963 i Esbly), var en fransk professionel landevejscykelrytter, som er mest berømt for at have vundet Tour de France i 1911. I hans karriere, sluttede han på podiet (top 3 plads) i Tour de France fem andre gange.

Eksterne henvisninger 

 

Mandlige cykelryttere fra Frankrig
Tour de France-vindere
Fez (by)

Fez (, ,  ), er en by i den nordlige del af Marokko med  indbyggere. Det er administrationsbyen i regionen Fès-Boulemane.

Fez blev grundlagt af Nordafrikas muslimske erobrere i 789 e.Kr. og har ofte været Marokkos hovedstad. Medinaet er et af UNESCOs verdensarvsområder. Byen eksporterede – og gav navn til – "fezen", en traditional hat i Mellemøsten.

Kilder

Eksterne henvisninger 

 

Byer i Marokko
Afdrift (sejlads)

Afdrift er vindens påvirkning af et skibs styrede kurs. Vinklen mellem den styrede kurs og den sejlede kurs kaldes afdrift.

Navigation
Skibsterminologi
Marrakech

Marrakech (, Murrākuš) er en by beliggende i det sydvestlige Marokko med (2014) indbyggere.

Byen er en af Marokkos fire traditionelle hovedstæder; den ligger ved foden af Atlasbjergene og er provinshovedstad for regionen Marrakech-Tensift-Al Haouz. Navnet Marrakech (sandsynligvis mur n akuch) kommer af det berbiske sprog amzigh og betyder «Guds land».

Byen er Marokkos fjerdestørste by efter Casablanca, Rabat og Fez. Den har det største traditionelle marked (souk) i Marokko, og det store torv Djerna al-Fna siges at være det travleste i Afrika. Som mange andre marokkanske byer har Marrakech en gammel bydel, medinaen, og en tilknyttet moderne by kaldt Gueliz.

Byen blev grundlagt af Almoravidernes fyrste Abu-Bakr Ibn-Umar i 1070–1072 for at afløse Aghmat som hovedstad. Gennem århundrederne har byen været hovedstad og center for handel, fyrster, imamer og videnskabsmænd.

Byen har jernbane til Casablanca og flyvepladsen Menara internationale lufthavn.

Verdensarv 

I 1985 blev medinaen i Marrakech opført på UNESCOs verdensarvsliste. Begrundelsen var den gamle bydels store antal bygninger og anlæg fra dens historiske guldalder. Blandt byens kulturhistoriske bygninger og seværdigheder, som var grundlag for at få verdensarvstatus, kan nævnes Saadidynastiets mausoleum, Koutoubia-moskéen, Bin Yousuf-madrassaen, flere andre moskéer, madrassaer, zaouiaer (religiøse skoler svarende til madrassaer), synagoger, Shrob ou shouf-fontænen, Almoravid Koubba fra 1117, gravene til byens syv hellige mænd, El Badi-paladset, Bahia-paladset, garverierne, markedsboderne, bymuren og byportene.

Blandt byens nyere seværdigheder er den franske maler Jacques Majorelles have Jardin Majorelle fra 1924.

Referencer

Eksterne henvisninger 

 Om Medinaen i Marrakech på UNESCOs websted

 
Byer i Marokko
Verdensarvsområder i Afrika
Demokratischer Aufbruch

Demokratischer Aufbruch – sozial + ökologisch (DA) var et politisk parti i det tidligere DDR. 

Partiet blev grundlagt 16.-17. december 1989 i Leipzig. Blandt de ledende medlemmer var Rainer Eppelmann, Wolfgang Schnur og den senere kansler Angela Merkel.

Partiet var i opposition til det regerende Sozialistische Einheitspartei Deutschlands og støttede Tysklands genforening og var en del af det borgerlige valgforbund Allianz für Deutschland op til Volkskammer-valget i 1990. 

Den 5. august 1990 blev DA fusioneret ind i DDR's CDU. Ved Tysklands genforening i oktober 1990, blev DDR's CDU fuisioneret ind i det vesttyske CDU. 

Etableret i 1989
Ophørt i 1990
Tidligere politiske partier i Tyskland
Franz Müntefering

Franz Müntefering (født 16. januar 1940 i Neheim) er en tysk politiker fra det socialdemokratiske parti, SPD.

Fra 1998 til 1999 var han transport-, by- og boligminister under regeringen Gerhard Schröder I. Fra 2002 til 2005 var han gruppeformand for SPD i Forbundsdagen. Fra 2005 til november 2007 var han arbejds- og socialminister og vicekansler under regeringen Angela Merkel I. Derudover var han formand for SPD fra 2004 til 2005 og fra 2008 til 2009.

Eksterne henvisninger 

 Franz Münteferings personlige hjemmeside 
 Biografi ved Forbundsdagen 

Ministre fra Tyskland
Medlemmer af Forbundsdagen
Politikere fra SPD
Allianz für Deutschland

Allianz für Deutschland (dansk: "Alliancen for Tyskland") var et borgerligt valgforbund ved det første og sidste frie valg til Volkskammer i DDR den 18. marts 1990. Alliancen blev dannet 5. februar samme år og bestod af partierne CDU (øst), Deutsche Soziale Union og Demokratischer Aufbruch.

CDU i Vesttyskland under Helmut Kohls ledelse spillede en væsentlig rolle for oprettelsen af valgforbundet i DDR. Det gik ind for en tysk genforening og genopprettelse af de gamle delstater.

Ved valget opnåede alliancen 48,15 % af stemmerne (CDU 40,9%, DSU 6,3%, DA 0,9 %) og 192 af de 400 mandater i Volkskammer. Idet DDR ikke havde nogen spærregrænse, fik alliancen alligevel ikke absolut flertal, og valgte derfor at indgå i et samarbejde med de liberale (BFD) og SPD. Alliancens spidskandidat, Lothar de Maizière, blev DDR's første og eneste demokratisk valgte formand for ministerrådet (statsminister). I forbindelse med den tyske genforening 3. oktober 1990 opløstes alliancen.

Etableret i 1990
Ophørt i 1990
Tidligere politiske partier i Tyskland
Valgforbund

Et valgforbund, formelt kaldet et valgteknisk samarbejde, er en aftale der indgås mellem politiske partier eller lister for at minimere stemmespild og for at maksimere antallet af mandater, der tilfalder partierne i valgforbundet. Ved opgørelsen af et valg, hvor to eller flere partier har indgået et valgforbund, regnes valgforbundet teknisk som ét parti ved mandatfordelingen. Derefter fordeles mandaterne blandt valgforbundets partier.

Danmark
I Danmark kan der indgås valgforbund ved kommunalvalg, regionalvalg og Europa-Parlamentsvalg, men ikke ved folketingsvalg. I mange kommuner indgår de borgerlige partier i ét valgforbund, mens Socialdemokraterne, SF og/eller Enhedslisten udgør et andet valgforbund.

Ved kommunalvalg kan der endvidere indgås listeforbund, som er forbund mellem lister inden for samme parti. I så fald fordeles mandaterne først mellem de forskellige valgforbund, dernæst mellem valgforbundets partier/listeforbund, og derefter mellem de enkelte lister i listeforbundet. Det benyttes typisk af partiet Venstre, der har tradition for flere lokale lister i mange kommuner. De enkelte lister i listeforbundet benævnes med partibogstav og nummer, f.eks. V1, V2 og V3.

Partigrupperne i et nyvalgt Folketing laver valgforbund, når der skal vælges medlemmer til Folketingets udvalg. Der kan også indgås liste- og valgforbund ved f.eks. valg til universiteters bestyrelser og i nogle foreninger.

Valgforbund bliver ofte kritiseret for at favorisere større partier, hvilket kan give disproportionelle resultater. Ved kommunalvalget i 2017 var der 10 kommuner ud af 98, hvor et parti fik flertal i byrådet med mindre end halvdelen af stemmerne. Ifølge forskere Ulrik Kjær og Jørgen Elklit var der ved samme valg 20 kommuner, hvor et parti fik færre mandater end et parti, de fik flere stemmer end.

Se også 
Blokpolitik
Spærregrænse

Kilder 

Politiske valg
Stine Bramsen

Stine Winther Bramsen Simonsen (født 13. december 1986 i Ry) er en dansk sanger og sangskriver, der er bedst kendt som forsanger i popgruppen Alphabeat fra 2004 til 2013 og igen fra 2019.
 
Som soloartist har Stine Bramsen medvirket som featuring på singler fra Morten Hampenberg & Alexander Brown og fra rockbandet Carpark North.

Hun har desuden sunget temasangen "Good Times" til fjerde sæson af sketchshowet Live fra Bremen. I 2011 samarbejde hun med houseproducer-duoen Morten Hampenberg og Alexander Brown på hitsinglen "I Want You (To Want Me Back)".

Den 24. september 2013 meddelte Stine Bramsen, at hun ville satse på en solokarriere. Den 17. januar 2014 udkom hendes første solosingle, "Prototypical" der er skrevet i samarbejde med Nicolaj Rasted.

I september 2018 samarbejdede Bramsen med DR PigeKoret, Phillip Faber og cellisten Henrik Dam Thomsen og sang ved en koncert i DR Koncerthuset nyklassikerne Du, som har tændt millioner af stjerner af Erik Sommer og Johannes Johansen og Sensommervise af Kirsten og Finn Jørgensen.

Privat 
I august 2011 blev Stine kæreste med Kasper Adsbøll som hun blev gift med i september 2013.

Diskografi

Albums 
 Fiftyseven (2015)
 Blonde & Blank (2022)

EP'er 
 Stine Bramsen (2015)
 Bruised (2018)

Singler 

som featuring artist
 The Jam Band featuring Stine Bramsen - "Good Times (Live fra Bremen Sæson 4)" (2011)
 Morten Hampenberg & Alexander Brown featuring Stine Bramsen - "I Want You (To Want Me Back)" (2011)
 Carpark North featuring Stine Bramsen - "32" (2013)
 Volbeat featuring Stine Bramsen - "Dagen Før" (2021), Servant of the Mind

Noter

Eksterne henvisninger 
 

Sangere fra Danmark
Personer fra Skanderborg Kommune
Bihari (sprog)

Bihari er en betegnelse for en undergruppe af indoariske sprog, deriblandt Bhojpuri, Maithili og Magahi, der tales i den indiske delstat Bihar og omegn.

Udtrykket blev skabt af George A. Grierson i begyndelsen af 20. århundrede da han redigerede "The Language Survey of India". I folketællinger foretrækker folk at give deres modersmål som "hindi" eller under de særlige sprognavne. 

Indoariske sprog
Sprog i Indien
Sprog i Bangladesh
Marian Keyes

Marian Keyes (født 10. september 1963 i Limerick, Irland) er en irsk forfatter. 

Hun er en af de mest populære “chicklit”-forfattere og begyndte i 1995 at udgive sine romaner, som altid handler om komplekse problemer i irske, engelske og amerikanske kvinders liv. Kærlighed, humor og personlige problemer er omdrejningspunktet i de gribende handlinger. 

Den sorthårede irer voksede op i Dublin, men hun var bosat i London, da hun var i tyverne. Hun har fortalt, at hendes lave selvværd var grunden til, at hun udviklede et alkoholproblem – en afhængighed hun senere lagde på hylden, og som sandsynligvis har inspireret hende til nogle af problemstillingerne i bøgerne. Hun bor i dag i Irland med sin mand Tony, som hun konsekvent takker i sine forord.

Bibliografi 

 Vandmelon (2006 DK) – Watermelon (1995)
 Lucy Sullivan is Getting Married (1996)
 Rachels Ferie (2004 DK) – Rachel's Holiday (1998)
 Sidste Udkald (2002 DK) – Last Chance Saloon (1999)
 Sushi for Begyndere (2001 DK) – Sushi For Beginners (2000)
 No Dress Rehearsel (2000)
 Engle (2003 DK) – Angels (2002)
 Tre Sider af samme Sag (2005 DK) – The Other Side of the Story (2004)
 Nothing Bad ever Happens in Tiffany's (2005)
 Further under the Duvet (2005)
 Er Der Nogen? (2006 DK) – Anybody Out There? (2006)''
 Under Dynen (2007 DK) – Under The Duvet (2007)
 Cracks In My Foundation (2007)
 En Charmerende Mand (2008 DK) – This Charming Man (May 2008)
 Den Klareste Stjerne (2010 DK) – The Brightest star in the sky
 En sag for Helen Walsh (2013 DK) - The Mystery of Mercy Close (Sep. 2012)

Walshsøstrene 

Selvom Marian Keyes ikke umiddelbart skriver serier, går Walsh-familiens søsterflok (Claire, Margaret, Rachel, Anna og Helen) dog igen gennem flere af bøgerne. 'Vandmelon' handler om den ældste Claire, 'Rachels Ferie' om den midterste Rachel, 'Engle' om den næstældste Margaret og 'Er Der Nogen?' om den næstyngste Anna.

Eksterne henvisninger 
 

Romanforfattere fra Irland
Personer fra Limerick
Ordenen de l'Union Parfaite

Ordenen de l'Union Parfaite, eller Ordre de la Fidélité var en dansk hoforden, som dronning Sophie Magdalene stiftede i 1732 til minde om sit lykkelige ægteskab. Det var den første danske orden, der også kunne bæres af kvinder, og den blev typisk givet til ægtepar, der levede harmonisk og lykkeligt. Den blev uddelt indtil enkedronningens død i 1770. Sophie Magdalene var ordensherre. Der var kun én klasse.

Inspirationen for ordenen var muligvis l'Ordre de la Sincérité, indstiftet i 1705 i Brandenburg-Bayreuth, og som i 1792 blev omdannet til den preussiske Røde Ørns Orden.

Insignier 
Ordenstegnet bestod af et hvidemaljeret kors med svagt ubøjede arme og kongekroner i korsenderne. I midten af korset var der placeret en blå midtmedaljon prydet af kongeparrets fælles monogram. I to af korsvinklerne var placeret Brandenburgs røde ørn med Hohenzollerns brystskjold, i de to øvrige fandtes den norske løve. Bagsiden bar indskriften «IN FELICISSIMÆ UNIONIS MEMORIAM», hvilket betyder «til minde om den lykkeligste forening». For særlig begunstigede modtagere kunne ordenstegnet udstyres med ædelstene eller andet kostbart materiale. Ordensbåndet var lyst blåt med sølvkanter.

Se også 
Personer dekoreret med l'union parfaite

Kilder 
 Jan René Westh, "Ordenen de l'Union parfaite 1732-1770", København, 2003, 96 sider.
'Bjarne Steen Jensen, "Juvelerne i det Danske Kongehus" København, 2002 
 Gustav Adolph Ackermann", "Ordenbuch, Sämtlicher in Europa blühender und erloschener Orden und Ehrenzeichen", Annaberg 1855

Ordener, dekorationer og medaljer fra Danmark
Etableret i 1732
Ophørt i 1770
Doge

Doge – venetisk dialekt "doxe" – var det højeste embede i Republikken Venedig.

Ordets oprindelse 
Ordet Doge stammer fra latin Dux, "Hertug". Nogle andre italienske bystater – fx Venedigs rival Genova – brugte også titlen, men i dag hentyder ordet sædvanligvis til den venetianske hersker. Det italienske ord "duce" er beslægtet hermed.

Valg og virke 
Dogen blev valgt ved afstemning. Oprindeligt deltog hele befolkningen i valget, men i løbet af århundrederne blev stemmeretten begrænset til patricierne, Venedigs aristokrati. Da stillingen var livsvarig – alle andre embedstider var ganske korte – var der en risiko for, at dogen kunne tilrane sig despotisk magt. Flere doger blev myrdet i tidlige magtkampe. Efterhånden udviklede Venedig mere prosaiske metoder til at begrænse dogens magt, så som indviklede valgregler for at forhindre bestikkelse, omringning af ministre, håndfæstninger m.v.

Trods disse indskrænkninger blev dogen aldrig til en galionsfigur. Kandidaterne var ældre patriciere med årtiers erfaring i republikkens tjeneste, som blev valgt, fordi man respekterede deres dømmekraft. Dogen var centrum i statens rituelle ceremonier, som fx "brylluppet af havet" på Kristi Himmelfartsdag.

Dogepaladset 
Dogen boede i – og regerede fra – Dogepaladset, som ligger ud til Canal Grande i Venedig. I paladset var byens retssal, og når de dømte førtes fra domsafsigelse til afsoning i det nærliggende fængsel, skete det via Sukkenes Bro, der forbandt de to bygninger.

Vigtige doger 

Italiens historie
Maori (sprog)

Māori (/ˈmaʊri/; māorisk udtale: [ˈmaːɔɾi]), også kendt som te reo ('sproget'), er det indfødte polynesiske sprog i New Zealand, talt af maorier, den oprindelige befolkning i landet. Der er ca. 160.000, der taler sproget, svarende til 3,8 % af New Zealands befolkning. Māori blev anerkendt som et officielt sprog af New Zealand i 1987. Fra 2015 rapporterede 55 % af voksne maorier en vis viden om sproget, men af disse bruger kun 64 % sproget hjemme, og omkring 50.000 kan tale sproget "godt" eller "meget godt". Ordet "kiwi" er māori.

Oprindeligt var der intet indfødt skrivesystem i māori. Omkring 1814 blev det latinske alfabet bragt, og i 1820 blev det skrevne sprog systematiseret af Samuel Lee og Hongi Hika.

Referencer 

Austronesiske sprog
Sprog i New Zealand
Carole Thate

Carole Helene Antoinette Thate (født 6. december 1971 i Utrecht) er en tidligere hollandsk hockeyspiller, der spillede 168 landskampe for Holland og scorede 40 mål. Hun debuterede den 20. november 1989 i en venskabskamp mod England.

Thate var medlem af det hollandske hold til OL i 1992 i Barcelona, 1996 i Atlanta og 2000 i Sydney. I 1996 og 2000 vandt holdet bronze. Hun var kaptajn for holdet i flere år. Hun spillede som midtbane for de hollandske klubber Shinty, Schaerweyde, Kampong og Amsterdam. Efter hun stoppede sin aktive karriere blev hun direktør i den hollandske fond Johan Cruijff Foundation i Amsterdam.

Hun var i 1996, sammen med bokseren Raymond Joval, den første der modtog Årets sportsmand i Amsterdam
 
Thate lever i partnerskab med den australske hockeyspiller Alyson Annan. De fik deres første barn i maj 2007.

Referencer

Eksterne henvisninger 

 Hollands Hockeyunion 

Sportsfolk fra Nederlandene
Hockeyspillere
Personer fra Utrecht
Olympiske bronzemedaljevindere fra Holland
Kædereaktion

En kædereaktion er en serie hændelser der sker efter hinanden, fordi en hændelse har skabt de direkte betingelser for den næste reaktion.

Kemi 
En kemisk kædereaktion er i kemi en række kemiske reaktioner, hvor hver reaktion sætter nye i gang, således at antallet af interaktioner vedligeholdes eller vokser hurtigt.

Kernefysik 

En nuklear kædereaktion er i kernefysik en række kernespaltninger hvor hver spaltning sætter nye i gang, således at antallet af interaktioner vedligeholdes eller vokser hurtigt. Dette udnyttes i atombomben og i en kernereaktor.

Fysik
Odetta

Odetta Holmes (31. december 1930 – 2. december 2008), kendt som Odetta var en afroamerikansk sanger og guitarist samt menneskeretsforkæmper. Odetta havde et stort repertoire med amerikansk folkemusik, blues, jazz og negro spirituals. Hun var en betydningsfuld sanger under den amerikanske folkemusiks popularitet i 1950'erne og 1960'erne, hvor hun såvel musikalsk som ideologisk påvirkede kunstnere som Bob Dylan, Joan Baez og Janis Joplin.

Sangere fra USA
All the Best Cowboys Have Daddy Issues

"All the Best Cowboys Have Daddy Issues" er det ellevte afsnit af tv-serien Lost. Episoden blev instrueret af Stephen Williams og skrevet af Javier Grillo-Marxuach. Det blev første gang udsendt 8. december 2004, og karakteren Jack Shephard vises i afsnittets flashbacks.

Eksterne henvisninger 
 

Afsnit af Lost (sæson 1)